Rusijos geografija

Rusijos geografija270pxŽemynasEurazijaRegionasRytų EuropaŠiaurės AzijaPlotas17 125 192 km²90,8 % žemės9,2 % vandensPakrantė37 654 kmSienosNorvegija 196 kmSuomija 1 272 kmEstija 138 kmLatvija 271 kmLietuva 266 kmLenkija 204 kmBaltarusija 1 239 kmUkraina 1 926 kmGruzija 876 kmAzerbaidžanas 373 kmKazachstanas 7 513 kmMongolija 3 485 kmKinija 4 209 kmŠiaurės Korėja 17 kmAukščiausias taškasElbrusas5 642 mŽemiausias taškasKaspijos jūra-28 mIlgiausia upėLena4 472 kmDidžiausias ežerasBaikalo ežeras31 494 km²

Rusijos Plotas:
 Bendras : 17 075 200 km², kurio 74,7 % yra Azijoje ir 25,3 % Europoje
 sausuma : 16 995 800 km²
 vanduo : 79 400 km² (0,5 %)

Tai didžiausia pasaulio šalis pagal plotą.

Sausumos sienų ilgis: 19 917 km. Dalis Rusijos teritorijos – Kaliningrado sritis – nesusisiekia su pagrindine šalies teritorija.

Rusijos geografinis centras: Krasnojarsko krašte, šalia Vivio ežero.

 Klimatas 
Iš šiaurės į pietus: arkties, subarkties ir vidutinių platumų (pereinantis iš jūrinio į žemyninį Kaliningrado srityje, vidutiniškai žemyninis europinėje dalyje, žemyninis Vakarų Sibire, ryškiai žemyninis Rytų Sibire, musoninis Tolimuosiuose Rytuose); žiemą didžioji šalies dalis atvira šaltoms šiaurinėms oro masėms; žiemą vyrauja Sibiro arba Azijos anticiklonas rytuose ir „nardantys“ ciklonai europinėje dalyje; šaltos ir labai šaltos žiemos didesnėje dalyje, sniego dangos trukmė nuo 5-6 mėnesiu europinėje dalyje iki 9 mėnesių Sibiro Šiaurėje, dažnos stiprios pūgos; bora – smarkus ir gūsingas vėjas jūrų pakrantėse, pučiantis nuo kalnagūbrio (Novorosijsko bora, Naujosios Žemės bora); vid. metinis kritulių kiekis Astrachanėje 163 mm (sausringiausia Europos vietovė); žemiausia oro temperatūra Narjan Mare -51 °C (žemiausia Europoje); vid. žiemos temperatūra Prano Juozapo Žemėje -24 °C (šalčiausios žiemos Europoje).

„Šalčio polius“ – Oimiakono ir Verchojansko dubumose (Jakutija) susidaro „šalčio ežerai“, žiema be atlydžių trunka iki pusės metų, oro temperatūros inversija (kopiant aukštyn temperatūra kyla); absoliutus oro temperatūros minimumas °C: Oimiakonas -71, kitais duomenimis -77, Verchojanskas -70 (žemiausios Šiaurės pusrutulyje); pačios žemiausios ir pačios aukščiausios oro temperatūrų skirtumas Verchojanske 107 °C (didžiausias pasaulyje). atmosferos slėgis Agatoje Sibire 1084 mb (vietovės aukštis 262 m v.j.l., 1968 12 31 – aukščiausias pasaulyje)

Daugiametis įšalas (dar vadinamas amžinasis įšalas, kriolitozona) – uolienos, kurių temperatūra ilgai būna žemesnė negu 0 °C, daugiamečio įšalo zona užima 10,5 mln. kv. km plotą (daugiausia pasaulyje, 61 proc. šalies teritorijos) – Rytų Sibire, Tolimuosiuose Rytuose (išskyrus Primorę, Kamčiatkos pietinę dalj ir kai kurias kitas teritorijas), šiaurinėje Vakarų Sibiro dalyje ir europinės dalies Užpoliarėje; amžinojo įšalo storis Rytų Sibire siekia 600 m, daugelyje vietų ir vasarą dirva atitirpsta tik iki 1 m gylio.

 Vidaus vandenys 
Apie 120 tūkst. upių, visas ilgis 2,3 mln. km; daug Sibiro ir kai kurios europinės dalies upės teka į šiaurę; ampalas – išsiliejęs į paviršių ir ušalęs vanduo dažniausiai Sibiro upėse, ledo storis šiaurinėse upėse iki 2 m, dideli potvyniai (Lenos 10 m, Žemutinės Tunguskos 25 m), ledų sangrūdos; Lenos (30 tūkst. kv. km) ir Volgos (19 tūkst. kv. km) deltos, Obės estuarija (įlanka).

Ežerų kraštas Karelija (ežeringumas 18 proc.); sūrieji Žemutinio Pavolgio ežerai Baskunčiakas ir Eltonas (kasama akmens druska); gilus tektoninis Baikalo ežeras.

Apie 10 proc. šalies teritorijos užima pelkės: Vakarų Sibiro lygumos pelkynai (apie 1 mln. km² – didžiausias pasaulyje „pelkynas“, Vasiuganės pelkės); Karelijos, Mezenės ir Pečioros pelkės.

Ledynai užima 60 tūkst. km² plotą (94 proc. salų ledynai ir 6 proc. kalnų ledynai). 

 Gamtinės zonos 
Iš šiaurės į pietus septynios gamtinės zonos: arkties dykumų, tundros, miškatundrės, miškų, miškastepių ir stepių, pusdykumių (Pakaspijys), drėgnųjų subtropikų (siauras ruožas į pietus nuo Tuapsės Juodosios jūros pakrantėje); miškų zona skirstoma į tris pazones: taigos, mišriųjų ir plačialapių miškų (tik europinėje dalyje), musoninių miškų (tik Tolimuosiuose Rytuose).

Tundra ( 'bemiškė aukštuma') užima 12 proc. šalies teritorijos; Arkties vandenyno pakrantėje, šilčiausio mėnesio temperatūra neviršija +10 °C, kritulių nedaug, amžinasis įšalas; bemiškė – auga samanos, kerpės, uogienojai (girtuoklės, bruknės, mėlynės), grybai, beržai keružiai, „žydinti“ tundra; šiaurės elniai, poliarinės lapės (pesecas), lemingai, baltosios kurapkos, poliarinės pelėdos; Didžiosios žemės ir Mažosios žemės tundra Pečioros baseine, Didžioji Kolos pusiasalio tundra, Taimyro tundra.

Taiga (borealinė spygliuočių miškų zona) užima trečdalį šalies teritorijos; Vakarų Eurazijos (iki Jenisejaus) ir Rytų Sibiro (už Jenisejaus) taiga; eglės, kėniai ir pušys Rytų Europoje, eglės, Sibiro maumedžiai ir kedrai Vakarų Sibire, Sibiro ir Daūrijos maumedžiai, Sibiro eglės, kedrai Rytų Sibire, Ajano eglės, baltažieviai kėniai Tolimuosiuose Rytuose; brangiakailiai žvėreliai (sabalai, voverės, kiaunės, Sibiro šeškai), kedro riešutai.

„Vidutinių platumų džiunglės“ arba Primorės taiga (kartu auga ir gyvena augalai bei gyvūnai, būdingi taigai ir pietiniams miškams); maumedžiai, eglės, Ermano beržai, Korėjos kedrai ir Korėjos pušys, Mandžiūrijos riešutmedžiai, Amūro kamšteniai, Amūro liepos, uosiai, klevai, daug lianų, ženšeniai, usūriniai tigrai, dėmėtieji ir taurieji elniai, juodieji lokiai, usūriniai briedžiai, usūriniai šunys.

 Nuorodos 

Rusija žemėlapiuose:
 Rusijos istorija. Rusia IX amžiuje – XII amžiaus pradžioje 
 Rusijos istorija. Rusia XII amžiuje – XIII amžiaus pradžioje. 
 Rusijos istorija. Rusų valstybės susikūrimas 
 Rusijos istorija. Rusija XVI amžiaus antroje pusėje 
 Rusijos istorija. Rusijos teritorijos augimas XVII amžiuje 
 Rusijos istorija. Rusijos imperija 1914 metais 
 Rusijos istorija. SSRS iki 1991 metų 
 Rusijos tautų etnografinis žemėlapis 
 Rusijos religijų žemėlapis 
 Rusijos gyventojų tankumo žemėlapis 
 Rusijos fizinis žemėlapis 
 Rusijos klimato juostų žemėlapis 
 Rusijos augmenija 
 Rusijos viršutiniai vandenys, jūros 
 Rusijos fizinis žemėlapis
 Rusijos toliausiai nuo centro nutolę regionai 
 Rusijos federacijos objektų politinis žemėlapis 
 Rusijos regionų politinis žemėlapis
 Rusijos ekonominiai regionai 
 Rusijos pagrindinių magistralių žemėlapis
 Rusijos gamtos išteklių žemėlapis 
 Europinės Rusijos gamtos išteklių fizinis žemėlapis 
 Rusijos šiaurės Kaukazo ir Kubanės regiono detalus gamtos išteklių fizinis žemėlapis 
 Rusijos Uralo regiono detalus gamtos išteklių fizinis žemėlapis 
 Rusijos vakarų Sibiro regiono detalus gamtos išteklių fizinis žemėlapis 
 Rusijos vidurio ir šiaurės rytų Sibiro regiono detalus gamtos išteklių fizinis žemėlapis 
 Rusijos pietų Sibiro kalnų regiono detalus gamtos išteklių fizinis žemėlapis 
 Rusijos tolimųjų rytų regiono detalus gamtos išteklių fizinis žemėlapis 
 Naftos gavyba Rusijoje 
 Dujų gavyba rusijoje 
 Rusijos ekologinė gamtos aplinkos būklė 
 Rusijos laiko juostų žemėlapis 
 Rusija per googlemaps žemėlapį
Rusijos laikas ir orai:
 Rusijos laiko juostų žemėlapis realiu laiku
 Rusijos orai žemėlapyje,
 Rusijos meteorologijos tarnyba rusų k.